title: Direktiva Komisije 2007/35/EZ od 18. lipnja 2007. o izmjeni, radi prilagodbe tehničkom napretku, Direktive Vijeća 76/756/EEZ u odnosu na ugradbu uređaja za osvjetljavanje i svjetlosnu signalizaciju na motorna vozila i njihove prikolice  Tekst značajan za EGP

text:
               13/Sv. 035

               HR

               Službeni list Europske unije

               93

         32007L0035

               L 157/14

               SLUŽBENI LIST EUROPSKE UNIJE

               18.06.2007.

      DIREKTIVA KOMISIJE 2007/35/EZ
   od 18. lipnja 2007.
   o izmjeni, radi prilagodbe tehničkom napretku, Direktive Vijeća 76/756/EEZ u odnosu na ugradbu uređaja za osvjetljavanje i svjetlosnu signalizaciju na motorna vozila i njihove prikolice
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), a posebno njezin članak 13. stavak 2., drugu alineju,
   uzimajući u obzir Direktivu Vijeća 76/756/EEZ od 27. srpnja 1976. o usklađivanju zakonodavstava država članica u odnosu na ugradbu uređaja za osvjetljavanje i svjetlosnu signalizaciju na motorna vozila i njihove prikolice (2), a posebno njezin članak 4.,
   budući da:

               (1)

               Direktiva 76/756/EEZ jedna je od zasebnih Direktiva u okviru postupka homologacije tipa propisanog Direktivom 70/156/EEZ. Stoga se odredbe Direktive 70/156/EEZ koje se odnose na sustave, sastavne dijelove i zasebne tehničke jedinice primjenjuju na Direktivu 76/756/EEZ.

               (2)

               Kako bi se poboljšanjem uočljivosti velikih kamiona i njihovih prikolica povećala sigurnost u cestovnom prometu, u Direktivu 76/756/EEZ treba uvesti obvezu postavljanja reflektirajućih oznaka na ta vozila.

               (3)

               Kako bi se u obzir uzele daljnje izmjene Pravilnika br. 48 UN/ECE (3) koje je Zajednica već izglasala, primjereno je Direktivu 76/756/EEZ prilagoditi tehničkom napretku njezinim usklađivanjem s tehničkim zahtjevima navedenog Pravilnika UN/ECE. Radi jasnoće potrebno je zamijeniti Prilog II. Direktivi 76/756/EEZ.

               (4)

               Stoga je potrebno izmijeniti Direktivu 76/756/EEZ.

               (5)

               Mjere predviđene ovom Direktivom u skladu su s mišljenjem Odbora za prilagodbu tehničkom napretku,

         DONIJELA JE OVU DIREKTIVU:
   Članak 1.
   Prilog II. Direktivi 75/757/EEZ zamjenjuje se Prilogom ovoj Direktivi.
   Članak 2.
   Ako nisu ispunjeni zahtjevi utvrđeni Direktivom 76/756/EEZ kako je izmijenjena ovom Direktivom, s učinkom od 10. srpnja 2011. države članice, u pitanjima koja se odnose na ugradnju uređaja za osvjetljenje i svjetlosnu signalizaciju, smatraju nevažećima potvrde o sukladnosti koje se prilažu uz nova vozila u skladu s odredbama Direktive 70/156/EEZ u smislu članka 7. stavka 1. te Direktive.
   Članak 3.
   1.   Države članice najkasnije do 9. srpnja 2008. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 10. srpnja 2008.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxsellesu 18. lipnja 2007.

            Za Komisiju

         Günter VERHEUGEN

            Potpredsjednik

      (1)  SL L 42, 23.2.1970., str. 1. Direktiva kako je zadnje izmijenjena Direktivom 2006/96/EZ (SL L 363, 20.12.2006., str. 81.).

      (2)  SL L 262, 27.9.1976., str. 1. Direktiva kako je zadnje izmijenjena Direktivom Komisije 97/28/EZ (SL L 171, 30.6.1997., str. 1.).

      (3)  SL L 137, 30.5.2007., str. 1.
   PRILOG

         „PRILOG II.

                     1.

                     Tehnički zahtjevi su zahtjevi utvrđeni u točkama 2., 5. i 6. Pravilnika br. 48 UN/ECE (1) i njegovim prilozima od 3. do 9.

                     2.

                     Za potrebe primjene odredaba iz točke 1. vrijedi sljedeće:

                                 (a)

                                 izraz ‚neopterećeno vozilo’ znači vozilo čija je masa opisana u točki 2.6. Dodatka 1. Prilogu I ovoj Direktivi i to bez vozača;

                                 (b)

                                 izraz ‚obrazac potvrde’ znači certifikat o homologaciji tipa koji je propisan u Dodatku 2. Prilogu I. ovoj Direktivi;

                                 (c)

                                 izraz ‚ugovorna stranka u odnosu na pravilnike’ znači države članice;

                                 (d)

                                 uputa na Pravilnik br. 3. smatra se uputom na Direktivu 76/757/EEZ;

                                 (e)

                                 bilješka (2) u stavku 2.7.25. se ne primjenjuje;

                                 (f)

                                 bilješka (8) u stavku 6.19. se ne primjenjuje;

                                 (g)

                                 smatra se da bilješka (1) u Prilogu 5. znači sljedeće: ‚Za definicije kategorija, pogledati Prilog II. A Direktivi 70/156/EEZ’.

                     3.

                     Ne dovodeći u pitanje zahtjeve članka 8. stavka 2. točaka (a) i (c) i članka 8. stavka 3. Direktive 70/156/EEZ, ovog Priloga niti sve zahtjeve svih drugih posebnih direktiva, zabranjuje se ugradnja svih drugih uređaja za osvjetljavanje i svjetlosnu signalizaciju osim onih opisanih u stavku 2.7. Pravilnika br. 48 UN/ECE.

      (1)  SL L 137, 30.5.2007., str. 1.”


title: Direktiva 2009/63/EZ Europskog parlamenta i Vijeća od 13. srpnja 2009. o određenim sastavnim dijelovima i značajkama traktora na kotačima za poljoprivredu i šumarstvo (Kodificirana verzija)  Tekst značajan za EGP

text:
               07/Sv. 016

               HR

               Službeni list Europske unije

               182

         32009L0063

               L 214/23

               SLUŽBENI LIST EUROPSKE UNIJE

               13.07.2009.

      DIREKTIVA 2009/63/EZ EUROPSKOG PARLAMENTA I VIJEĆA

   od 13. srpnja 2009.
   o određenim sastavnim dijelovima i značajkama traktora na kotačima za poljoprivredu i šumarstvo
   (Kodificirana verzija)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   u skladu s postupkom utvrđenim u članku 251. Ugovora (2),
   budući da:

               (1)

               Direktiva Vijeća 74/151/EEZ od 4. ožujka 1974. o usklađivanju zakonodavstava država članica u odnosu na određene sastavne dijelove i značajke traktora na kotačima za poljoprivredu i šumarstvo (3) je znatno nekoliko puta izmijenjena (4). Radi jasnoće i racionalnosti spomenuta Direktiva se treba kodificirati.

               (2)

               Direktiva 74/151/EEZ jedna je od posebnih direktiva o sustavu EZ homologacija tipa utvrđenog u Direktivi Vijeća 74/150/EEZ od 4. ožujka 1974. o usklađivanju zakonodavstava država u odnosu na homologaciju tipa traktora na kotačima za poljoprivredu i šumarstvo, kako je zamijenjena Direktivom 2003/37/EZ Europskog parlamenta i Vijeća od 26. svibnja 2003. o homologaciji traktora za poljoprivredu i šumarstvo, njihovih prikolica i priključnih vučenih strojeva, kao i njihovih sustava, sastavnih dijelova i zasebnih tehničkih jedinica (5) i utvrđuje tehničke propise o projektiranju i konstrukciji traktora za poljoprivredu i šumarstvo s obzirom na, između ostalog, njihovu najveću dopuštenu ukupnu masu, položaj i pričvršćivanje stražnjih registarskih pločica, spremnike tekućeg goriva, dodatne utege, zvučno-upozorne uređaje, dopuštene razine buke i ispušni sustav (prigušnik zvuka). Tim se tehničkim propisima nastoje uskladiti zakonodavstva država članica kako bi se omogućila primjena postupka EZ homologacije tipa određenog u Direktivi 2003/37/EZ koji se primjenjuje u odnosu na svaki tip traktora. Zbog toga se odredbe utvrđene u Direktivi 2003/37/EZ koje se odnose na traktore za poljoprivredu i šumarstvo, njihove prikolice i priključne vučene strojeve, zajedno s njihovim sustavima, sastavnim dijelovima i zasebnim tehničkim jedinicama primjenjuju na ovu Direktivu.

               (3)

               Ova Direktiva ne utječe na obveze država članica u odnosu na rokove prenošenja u nacionalno pravo i primjenu direktiva utvrđenih u Priloga VII. dijelu B,

         DONIJELI SU OVU DIREKTIVU:
   Članak 1.
   1.   „Traktor” (za poljoprivredu ili šumarstvo) znači svako motorno vozilo opremljeno kotačima ili gusjenicama koje ima najmanje dvije osovine čija je glavna funkcija vučna snaga i koje je posebno osmišljeno da vuče, gura, prevozi ili pokreće određena oruđa, strojeve ili prikolice namijenjene za uporabu u poljoprivredi ili šumarstvu. Može biti opremljeno za prijevoz tereta i putnika.
   2.   Ova se Direktiva primjenjuje samo na traktore utvrđene u stavku 1. koji su opremljeni pneumatskim gumama i imaju najveću konstrukcijsku brzinu između 6 i 40 km/h.
   Članak 2.
   1.   Nijedna država članica ne smije odbiti dodjeljivanje EZ homologacije tipa ili nacionalne homologacije tipa za tip traktora zbog razloga koji se odnose na sljedeće sastavne dijelove i značajke ako oni ispunjavaju zahtjeve iz priloga od I. do VI.:

               —

               najveća dopuštena ukupna masa,

               —

               položaj i pričvršćivanje stražnjih registarskih pločica,

               —

               spremnici goriva,

               —

               dodatni utezi,

               —

               zvučno-upozorni uređaji,

               —

               dopuštena razina buke i ispušni sustav (prigušnik zvuka).

         2.   U slučaju vozila koja ne ispunjavaju zahtjeve ove Direktive, države članice, zbog razloga koji se odnose na predmet ove Direktive:

               —

               više ne dodjeljuju EZ homologaciju tipa,

               —

               mogu odbiti dodjeljivanje nacionalne homologacije tipa.

         3.   U slučaju novih vozila koja ne ispunjavaju zahtjeve ove Direktive, države članice, zbog razloga koji se odnose na predmet ove Direktive:

               —

               smatraju da potvrde o sukladnosti koje prate ta nova vozila u skladu s odredbama Direktive 2003/37/EZ više nisu valjane u smislu članka 7. stavka 1. te Direktive,

               —

               mogu odbiti registraciju, prodaju ili početak uporabe tih novih vozila.

         Članak 3.
   Države članice ne smiju odbiti registraciju ili zabraniti prodaju, početak uporabe ili uporabu traktora zbog razloga koji se odnose na sastavne dijelove i značajke navedene u članku 2. stavku 1. ako ispunjavaju zahtjeve iz priloga od I. do VI.
   Članak 4.
   Izmjene potrebne da bi se zahtjevi iz priloga od I. do VI., osim zahtjeva navedenih u Prilogu VI. točkama 1.1. i 1.4.1.2., prilagodili tehničkom napretku donose se u skladu s postupkom iz članka 20. stavka 3. Direktive 2003/37/EZ.
   Članak 5.
   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 6.
   Direktiva 74/151/EEZ, kako je izmijenjena direktivama nabrojanim u Prilogu VII. dijelu A stavlja se izvan snage bez utjecanja na obveze država članica u odnosu na rokove prenošenja u nacionalno pravo i primjenu direktiva utvrđenih u Prilogu VII. dijelu B.
   Upućivanje na Direktivu koja je izvan snage smatra se upućivanjem na ovu Direktivu i tumači se u skladu s korelacijskom tablicom iz Priloga VIII.
   Članak 7.
   Ova Direktiva stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2010.
   Članak 8.
   Ova je Direktiva upućena državama članicama.

      Sastavljeno u Bruxellesu 13. srpnja 2009.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         E. ERLANDSSON

      (1)  SL C 161, 13.7.2007., str. 36.

      (2)  Mišljenje Europskog parlamenta od 19. lipnja 2007. (SL C 146 E, 12.6.2008., str. 74.) i Odluka Vijeća od 22. lipnja 2009.

      (3)  SL L 84, 28.3.1974., str. 25.

      (4)  Vidjeti Dio A Priloga VII.

      (5)  SL L 171, 9.7.2003., str. 1.
   PRILOG I.

      NAJVEĆA DOPUŠTENA UKUPNA MASA

               1.

               Tehnički najveću dopuštenu ukupnu masu kako ju je odredio proizvođač prihvaća nadležno tijelo kao najveću dopuštenu ukupnu masu pod uvjetom:

                           1.1.

                           da su rezultati svih ispitivanja koje tijelo provodi, posebno s obzirom na kočenje i upravljanje, zadovoljavajući;

                           1.2.

                           da najveća dopuštena ukupna masa i najveća dopuštena masa po osovini ovisno o kategoriji vozila ne prelazi vrijednosti navedene u tablici 1.

                              Tablica 1.

                              Najveća dopuštena ukupna masa i najveća dopuštena masa po osovini ovisno o kategoriji vozila

                                       Kategorija vozila

                                       Broj osovina

                                       Najveća dopuštena
                                       masa
                                       (t)

                                       Najveća dopuštena masa po osovini

                                       Pogonska osovina
                                       (t)

                                       Osovina bez pogona
                                       (t)

                                       T1, T2, T4.1

                                       2

                                       18 (s opterećenjem)

                                       11,5

                                       10

                                       3

                                       24 (s opterećenjem)

                                       11,5

                                       10

                                       T3

                                       2 ili 3

                                       0,6 (bez opterećenja)

                                           (1)

                                           (1)

                                       T4.3

                                       2, 3 ili 4

                                       10 (s opterećenjem)

                                           (1)

                                           (1)

               2.

               Bez obzira na opterećenje traktora, masa koja se prenosi na cestu preko kotača na prednjoj osovini ne smije biti manja od 20 % mase neopterećenog traktora.

      (1)  Za vozila kategorija T3 i T4.3 nije potrebno propisati granične vrijednosti za osovinu jer ona imaju, po definiciji, ograničenja za najveću dopuštenu masu, s opterećenjem i/ili bez opterećenja.
   PRILOG II.
   1.   OBLIK I DIMENZIJE PROSTORA ZA UGRADBU STRAŽNJIH REGISTARSKIH PLOČICA

   Prostor za ugradbu obuhvaća ravnu ili gotovo ravnu pravokutnu površinu sljedećih najmanjih dimenzija:
   —   duljina: 255 ili 520 mm,
   —   širina: 165 ili 120 mm.
   Pri izboru moraju se uzeti u obzir dimenzije na snazi u odredišnim državama članicama.
   2.   POLOŽAJ PROSTORA ZA POSTAVLJANJE I PRIČVRŠĆIVAJE PLOČICA

   Prostor za postavljanje treba biti takav da pločice, nakon što se ispravno pričvrste, imaju sljedeće značajke:
   2.1.   Položaj pločice u odnosu na širinu traktora

   Središte pločice ne smije prelaziti udesno ravninu simetrije traktora.
   Lijevi bočni rub pločice ne smije prelaziti ulijevo uspravnu ravninu koja je usporedna s ravninom simetrije traktora i koja dodiruje točku u kojoj je poprečni presjek traktora najširi.
   2.2.   Položaj pločice u odnosu na uzdužnu ravninu simetrije traktora

   Pločica treba biti okomita ili gotovo okomita u odnosu na ravninu simetrije traktora.
   2.3.   Položaj pločice u odnosu na uspravnu ravninu

   Pločica mora biti uspravna s dopuštenim odstupanjem od 5°. Međutim, u mjeri u kojoj to uvjetuje oblik traktora, pločica može biti nagnuta u odnosu na vertikalu:

               2.3.1.

               najviše za 30° kada je površina s registracijskim brojem nagnuta prema gore, pod uvjetom da gornji rub pločice nije više od 1,20 m iznad tla;

               2.3.2.

               najviše za 15° kada je površina s registracijskim brojem nagnuta prema dolje, pod uvjetom da je gornji rub pločice više od 1,20 m iznad tla.

         2.4.   Visina pločice od tla

   Visina donjeg ruba pločice od tla ne smije biti manja od 0,3 m; visina gornjeg ruba pločice od tla ne smije prelaziti 4,0 m.
   2.5.   Određivanje visine pločice od tla

   Visine koje su navedene u točkama 2.3. i 2.4. mjere se na neopterećenom traktoru.
   PRILOG III.

      SPREMNICI TEKUĆEG GORIVA

               1.

               Spremnici tekućeg goriva moraju biti izrađeni tako da su otporni na koroziju. Moraju zadovoljiti ispitivanja na propuštanje koja obavlja proizvođač pri tlaku koji je jednak dvostrukom relativnom radnom tlaku i koji ni u kojemu slučaju nije manji od 0,3 bara. Svaki prekomjerni tlak ili svaki tlak koji je veći od radnog tlaka mora se automatski izjednačiti prikladnim uređajima (otvori za odzračivanje, sigurnosni ventili itd.). Otvori za odzračivanje moraju biti oblikovani tako da se spriječi svaka opasnost od požara. Čak i ako se spremnik potpuno okrene, gorivo ne smije izlaziti kroz poklopac spremnika goriva ili kroz uređaje predviđene za izjednačivanje prekomjernog tlaka: kapanje je dopušteno.

               2.

               Spremnici goriva moraju biti ugrađeni tako da su zaštićeni od posljedica udarca u prednji ili stražnji dio traktora. U blizini spremnika ne smije biti nikakvih stršećih dijelova, oštrih rubova itd.
               Cijev za dovod goriva i otvor za punjenje moraju biti ugrađeni izvan kabine.

         PRILOG IV.

      DODATNI UTEZI

   Ako traktor treba biti opremljen dodatnim utezima da bi ispunio druge zahtjeve EZ homologacije, te dodatne utege mora isporučiti proizvođač traktora. Oni moraju biti namijenjeni za ugradbu te nositi oznaku proizvođača i podatak o njihovoj masi u kilogramima s točnošću od ± 5 %. Prednji dodatni utezi koji su osmišljeni za često skidanje/postavljanje moraju imati najmanje 25 mm sigurnosnog razmaka za prihvatne ručke. Način postavljanja dodatnih utega mora biti takav da nije moguće nenamjerno odvajanje (npr. u slučaju prevrtanja traktora).
   PRILOG V.

      ZVUČNO-UPOZORNI UREĐAJ

   1.   Upozorni uređaj mora imati na sebi oznaku EZ homologacije propisanu Direktivom Vijeća 70/388/EEZ od 27. srpnja 1970. o usklađivanju zakonodavstava država članica u odnosu na zvučno-upozorne uređaje za motorna vozila (1).
   2.   Značajke zvučno-upozornog uređaja ugrađenog na traktor

   2.1.   Akustična ispitivanja
   Kada je tip traktora homologiran, značajke upozornog uređaja ugrađenog na taj tip traktora ispituju se na sljedeći način:

               2.1.1.

               Razina zvučnog tlaka naprave ugrađene na traktor mjeri se u točki 7 m ispred traktora, na otvorenom i na što ravnijem prostoru. Motor traktora treba biti isključen. Stvarni napon treba odgovarati naponu propisanom u Prilogu I. točki 1.2.1. Direktive 70/388/EEZ.

               2.1.2.

               Mjerenja se obavljaju po krivulji vrednovanja „A” norme IEC-a (Međunarodno elektrotehničko povjerenstvo).

               2.1.3.

               Najviša razina zvučnog tlaka određuje se na visini između 0,5 i 1,5 m iznad razine tla.

               2.1.4.

               Najveća vrijednost razine zvučnog tlaka mora biti najmanje 93 dB (A), a najviše 112 dB (A).

      (1)  SL L 176, 10.8.1970., str. 12.
   PRILOG VI.
   1.   DOPUŠTENA RAZINA BUKE

   1.1.   Granične vrijednosti

   Granična vrijednost buke za traktore navedene u članku 1. ove Direktive, kada se mjeri pod uvjetima određenim u ovom Prilogu, ne smije prelaziti sljedeće granične vrijednosti:

               —

               89 dB (A) za traktore čija masa u neopterećenom stanju prelazi 1,5 tona,

               —

               85 dB (A) za traktore čija masa u neopterećenom stanju ne prelazi 1,5 tona.

         1.2.   Mjerna oprema

   Buka koju proizvode traktori mjeri sa tipom zvukomjera opisanim u 179. publikaciji prvog izdanja (1965.) Međunarodnog elektrotehničkog povjerenstva (IEC).
   1.3.   Uvjeti mjerenja

   Mjerenja se obavljaju na neopterećenim traktorima na dovoljno tihom i otvorenom prostoru (okolna buka i buka od vjetra moraju iznositi najmanje 10 dB (A) ispod mjerene buke).
   Taj prostor može biti npr. otvoreni prostor s polumjerom od 50 m čiji je središnji dio polumjera od barem 20 m gotovo ravan. Površinski sloj može biti od betona, asfalta ili sličnog materijala i ne smije biti prekriven prhkim snijegom, visokom travom, rasutom zemljom ili pepelom.
   Površina ispitne staze mora biti takva da gume ne prouzročuju preveliku buku. Taj se uvjet primjenjuje samo na mjerenje buke koju proizvode traktori u vožnji.
   Mjerenja se provode po lijepom vremenu s malo vjetra. Budući da prisutnost promatrača u blizini traktora ili mikrofona može znatno utjecati na pokazivanja mjernog uređaja, u blizini traktora ili mikrofona ne smije biti nijedna druga osoba osim mjeritelja koji s uređaja očitava vrijednosti. Uočljiva pomicanja kazaljke za koja je očito da nisu povezana sa značajkama osnovne razine zvuka zanemaruju se pri očitavanju.
   1.4.   Metoda mjerenja

   1.4.1.   Mjerenje buke traktora u vožnji (za homologaciju tipa)
   Najmanje dva mjerenja obavljaju se za svaku stranu traktora. U svrhu prilagođivanja mjerne opreme mogu se obaviti prethodna mjerenja, no ona se ne uzimaju u obzir.
   Mikrofon treba biti postavljen 1,2 m iznad tla na razmaku od 7,5 m od središnje osi putanje traktora CC, mjereno na okomici PP’na tu os (slika 1.).
   Na ispitnoj stazi treba označiti dvije crte, AA’ i BB’, usporedne s crtom PP’ i postavljene jedna 10 m ispred i druga 10 m iza nje. Traktori trebaju prilaziti crti AA’ ustaljenom brzinom koja je niže navedena. Nakon toga treba što je moguće brže potpuno otvoriti zaklopku za snagu i držati je u tom položaju dok stražnji kraj traktora (1) ne prijeđe crtu BB’. Nakon toga zaklopku za snagu treba što je moguće brže zatvoriti.
   Najviša izmjerena razina buke predstavlja rezultat mjerenja.
   1.4.1.1.   Ispitna brzina iznosi tri četvrtine najveće brzine koja se može postići u najvišem stupnju prijenosa koji se upotrebljava za vožnju po cesti.
   1.4.1.2.   Tumačenje rezultata
   1.4.1.2.1.   Kako bi se u obzir uzela netočnost mjerne opreme, rezultat svakog mjerenja određuje se tako da se od očitane vrijednosti na mjernom uređaju oduzme 1 dB (A).
   1.4.1.2.2.   Mjerenja se smatraju valjanim ako razlika između dva uzastopna mjerenja na istoj strani traktora nije veća od 2 dB (A).
   1.4.1.2.3.   Najveća izmjerena razina buke predstavlja rezultat ispitivanja. Ako taj rezultat prekorači za 1 dB (A) najveću dopuštenu razinu buke za kategoriju ispitivanog traktora, provode se dva dodatna mjerenja. Tri od četiri tako dobivena rezultata mjerenja moraju biti u propisanim granicama.

      Mjerni položaji za traktore u kretanju

   1.4.2.   Mjerenje buke traktora u mirovanju (ne zahtijeva se za homologaciju tipa, ali se mora zapisati).
   1.4.2.1.   Položaj zvukomjera
   Mjerenja se obavljaju u točki X (prikazana na slici 2.) na udaljenosti od 7 m od najbliže površine traktora.
   Mikrofon treba biti postavljen 1,2 m iznad razine tla.
   1.4.2.2.   Broj mjerenja
   Obavljaju se najmanje dva mjerenja.
   1.4.2.3.   Uvjeti za ispitivanje traktora
   Motor traktora bez regulatora brzine treba raditi s tri četvrtine brzine vrtnje pri kojoj, prema podacima proizvođača traktora, on postiže svoju najveću snagu. Brzina vrtnje motora mjeri se neovisnim uređajem, npr. na ispitnim valjcima i tahometrom. Ako je motor opremljen regulatorom brzine koji sprječava da motor prekorači brzinu vrtnje pri kojoj postiže najveću snagu, on mora raditi najvećom brzinom vrtnje koju dopušta regulator.
   Prije obavljanja bilo kojih mjerenja, motor mora postići uobičajenu radnu temperaturu.
   1.4.2.4.   Tumačenje rezultata
   Sva zapisana očitanja razine buke trebaju se navesti u izvješću.
   Ako je to moguće, treba također navesti metodu upotrijebljenu za izračun snage motora. Potrebno je navesti i stanje opterećenja traktora.
   Mjerenja se smatraju valjanim ako razlika između dva uzastopna mjerenja na istoj strani traktora nije veća od 2 dB (A).
   Najveća zabilježena vrijednost predstavlja rezultat mjerenja.

      Mjerni položaji za traktore u mirovanju

   2.   ISPUŠNI SUSTAV (PRIGUŠNIK ZVUKA)

   2.1.   Ako je traktor opremljen uređajem osmišljenim za smanjivanje buke ispuha (prigušnik zvuka), primjenjuju se zahtjevi ove točke 2. Ako je usisni sustav motora opremljen zračnim filtrom koji je potreban da se osigura usklađenost s dopuštenom razinom buke, filtar se smatra dijelom prigušnika zvuka, a zahtjevi iz ove točke 2. primjenjuju se i na taj filtar.
   Krajnji dio ispušne cijevi mora biti postavljen tako da ispušni plinovi ne mogu prodirati u kabinu.
   2.2.   Crtež ispušnog sustava mora biti priložen certifikatu o homologaciji tipa traktora.
   2.3.   Prigušnik zvuka mora biti označen jasno čitljivom i neizbrisivom oznakom proizvođača i tipa.
   2.4.   Dopuštena je uporaba vlaknastih apsorpcijskih materijala u proizvodnji prigušivača buke jedino ako su ispunjeni sljedeći uvjeti:

               2.4.1.

               vlaknasti apsorpcijski materijal ne smije se nalaziti u dijelovima prigušnika zvuka kroz koje prolaze ispušni plinovi;

               2.4.2.

               odgovarajuće naprave moraju osigurati da vlaknasti apsorpcijski materijal ostane na mjestu cijelo vrijeme dok se prigušnik upotrebljava;

               2.4.3.

               vlaknasti apsorpcijski materijal mora biti otporan na temperaturu koja je najmanje 20 % viša od radne temperature (stupnjevi C) koja se može pojaviti u dijelu prigušnika zvuka u kojem se nalaze vlaknasti apsorpcijski materijali.

      (1)  Ako traktor ima prikolicu, ona se ne uzima u obzir kod određivanja trenutka prelaska preko crte BB’.
   PRILOG VII.
   DIO A

      Direktiva stavljena izvan snage s popisom njezinih uzastopnih izmjena

      (iz članka 6.)

               Direktiva Vijeća 74/151/EEZ
               (SL L 84, 28.3.1974., str. 25.).

               Direktiva Vijeća 82/890/EEZ
               (SL L 378, 31.12.1982., str. 45.).

               Samo upućivanja na Direktivu 74/151/EEZ u članku 1. stavku 1.

               Direktiva Komisije 88/410/EEZ
               (SL L 200, 26.7.1988., str. 27.).

               Direktiva 97/54/EZ Europskoga Parlamenta i Vijeća
               (SL L 277, 10.10.1997., str. 24.).

               Samo upućivanja na Direktivu 74/151/EEZ u stavku 1. prvoj alineji

               Direktiva Komisije 98/38/EZ
               (SL L 170, 16.6.1998., str. 13.).

               Direktiva Komisije 2006/26/EZ
               (SL L 65, 7.3.2006., str. 22.).

               Samo članak 1.

         DIO B

      Popis rokova za prenošenje u nacionalno pravo i primjenu

      (iz članka 6.)

               Direktiva

               Rok za prenošenje

               Datum primjene

               74/151/EEZ

               8. rujna 1975.

               —

               82/890/EEZ

               22. lipnja 1984.

               —

               88/410/EEZ

               30. rujna 1988. (1)

               —

               97/54/EZ

               22. rujna 1998.

               23. rujna 1998.

               98/38/EZ

               30. travnja 1999. (2)

               —

               2006/26/EZ

               31. prosinca 2006. (3)

               —

      (1)  U skladu s člankom 2. Direktive 88/410/EEZ:

      „1.   Od 1. listopada 1988. nijedna država članica ne smije:

                  —

                  odbiti, u pogledu tipa traktora, dodjeljivanje EEZ homologacije tipa, izdavanje dokumenta navedenog u zadnjoj alineji stavka 1. članka 10. Direktive 74/150/EEZ ili dodijeliti nacionalnu homologaciju tipa, ili

                  —

                  zabraniti početak uporabe traktora,

            ako su spremnici goriva, dodatni utezi i dopuštene razine buke tog tipa traktora u skladu s odredbama ove Direktive.
      2.   Od 1. listopada 1989. države članice:

                  —

                  više ne smiju izdavati dokument iz članka 10 stavka 1. zadnje alineje Direktive 74/150/EEZ za tip traktora čiji spremnici goriva, dodatni utezi i dopuštene razine buke nisu u skladu s odredbama ove Direktive,

                  —

                  mogu odbiti dodjeljivanje nacionalne homologacije tipa za tip traktora čiji spremnici goriva, dodatni utezi i dopuštene razine buke nisu u skladu s odredbama ove Direktive.”

      (2)  U skladu s člankom 2. Direktive 98/38/EZ:

      „1.   Od 1. svibnja 1999. nijedna država članica ne smije:

                  —

                  odbiti, u pogledu tipa traktora, dodjeljivanje EZ homologacije tipa, izdavanje dokumenta iz članka 10. stavka 1. zadnje alineje Direktive 74/150/EEZ ili dodjeljivanje nacionalne homologacije tipa, ili

                  —

                  zabraniti početak uporabe traktora,

            ako ti traktori ispunjavaju zahtjeve Direktive 74/151/EEZ, kako je izmijenjena ovom Direktivom.
      2.   Od 1. listopada 1999. države članice:

                  —

                  više ne smiju izdavati dokument iz članka 10. stavka 1. zadnje alineje Direktive 74/150/EEZ za tip traktora ako on ne ispunjava zahtjeve Direktive 74/151/EEZ, kako je izmijenjena ovom Direktivom,

                  —

                  mogu odbiti dodjeljivanje nacionalne homologacije tipa za tip traktora ako on ne ispunjava zahtjeve Direktive 74/151/EEZ, kako je izmijenjena ovom Direktivom.”

      (3)  U skladu s člankom 5. Direktive 2006/26/EZ:

      „1.   S učinkom od 1. siječnja 2007., države članice neće, u pogledu vozila koja ispunjavaju zahtjeve utvrđene u direktivama 74/151/EEZ, 78/933/EEZ, 77/311/EEZ i 89/173/EEZ, kako su izmijenjene ovom Direktivom, zbog razloga koji se odnose na predmet navedene Direktive:

                  (a)

                  odbiti dodjeljivanje EZ homologacije tipa ili nacionalne homologacije tipa;

                  (b)

                  zabraniti registraciju, prodaju ili početak uporabe takvog vozila.

            2.   S učinkom od 1. srpnja 2007., države članice, u pogledu vozila koja ne ispunjavaju zahtjeve utvrđene u direktivama 74/151/EEZ, 78/933/EEZ, 77/311/EEZ i 89/173/EEZ, kako su izmijenjene ovom Direktivom, zbog razloga koji se odnose na predmet navedene Direktive:

                  (a)

                  više neće dodjeljivati EZ homologaciju tipa;

                  (b)

                  mogu odbiti dodjeljivanje nacionalne homologacije tipa.

            3.   S učinkom od 1. srpnja 2009., države članice, u pogledu vozila koja ne ispunjavaju zahtjeve utvrđene u direktivama 74/151/EEZ, 78/933/EEZ, 77/311/EEZ i 89/173/EEZ, kako su izmijenjene ovom Direktivom, zbog razloga koji se odnose na predmet navedene Direktive:

                  (a)

                  smatrat će da potvrde o sukladnosti koje prate nova vozila u skladu s odredbama Direktive 2003/37/EZ više ne vrijede u smislu članka 7. stavka 1.;

                  (b)

                  mogu odbiti registraciju, prodaju ili početak uporabe tih novih vozila.”

   PRILOG VIII.

      Korelacijska tablica

               Direktiva 74/151/EEZ

               Direktiva 2006/26/EZ

               Ova Direktiva

               Članak 1.

               Članak 1.

               Članak 2. stavak 1.

               Članak 2. stavak 1.

               Članak 5. stavak 2.

               Članak 2. stavak 2.

               Članak 5. stavak 3.

               Članak 2. stavak 3.

               Članak 3.

               Članak 3.

               Članak 4.

               Članak 4.

               Članak 5. stavak 1.

               —

               Članak 5. stavak 2.

               Članak 5.

               —

               Članak 6.

               —

               Članak 7.

               Članak 6.

               Članak 8.

               Prilozi od I. do VI.

               Prilozi od I. do VI.

               —

               Prilog VII.

               —

               Prilog VIII.


title: Direktiva Vijeća 2000/75/EZ od 20. studenoga 2000. o utvrđivanju posebnih odredaba za kontrolu i iskorjenjivanje bolesti plavog jezika

text:
               03/Sv. 014

               HR

               Službeni list Europske unije

               30

         32000L0075

               L 327/74

               SLUŽBENI LIST EUROPSKE UNIJE

               20.11.2000.

      DIREKTIVA VIJEĆA 2000/75/EZ
   od 20. studenoga 2000.
   o utvrđivanju posebnih odredaba za kontrolu i iskorjenjivanje bolesti plavog jezika
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/119/EEZ od 17. prosinca 1992. o uvođenju općih mjera Zajednice za kontrolu određenih bolesti životinja i posebnih mjera koje se odnose na vezikularnu enterovirusnu bolest svinja (1), a posebno drugu alineju njezinog članka 15.,
   uzimajući u obzir prijedlog Komisije,
   budući da:

               (1)

               Sukladno članku 15. Direktive 92/119/EEZ, potrebno je uvesti posebne mjere za kontrolu i iskorjenjivanje bolesti plavog jezika.

               (2)

               Epidemiološka obilježja bolesti plavog jezika su usporediva s onima konjske kuge.

               (3)

               Vijeće je donijelo Direktivu 92/35/EEZ o utvrđivanju kontrolnih propisa i mjera za suzbijanje konjske kuge (2).

               (4)

               Za suzbijanje bolesti plavog jezika stoga treba kao obrazac koristiti cjelokupne mjere propisane Direktivom 92/35/EEZ za suzbijanje konjske kuge, vršenjem odgovarajućih prilagodbi zbog obilježja uzgoja vrsta koje su prijemljive na bolest plavog jezika.

               (5)

               Potrebno je utvrditi pravila o premještanju vrsta prijemljivih na bolest i njihovog sjemena, jajnih stanica i zametaka iz područja koja podliježu ograničenjima koja proizlaze iz izbijanja bolesti.

               (6)

               Članak 3. Odluke Vijeća 90/424/EEZ od 26. lipnja 1990. o troškovima u području veterinarstva (3) primjenjuje se u slučaju izbijanja bolesti plavog jezika.

               (7)

               Potrebno je uvesti postupak bliske suradnje između država članice i Komisije,

         DONIJELO JE OVU DIREKTIVU:
   Članak 1.
   Ovom se Direktivom utvrđuju pravila kontrole i mjere za suzbijanje i iskorjenjivanje bolesti plavog jezika.
   Članak 2.
   Za potrebe ove Direktive primjenjuju se sljedeće definicije:
   (a)   „gospodarstvo”: poljoprivredni ili drugi objekt gdje se stalno ili privremeno uzgajaju ili borave životinje vrsta prijemljivih na bolest plavog jezika;
   (b)   „prijemljive vrste”: svi preživači;
   (c)   „životinja(e)”: životinja(e) prijemljivih vrsta osim divljih životinja u odnosu na koje se mogu donijeti posebne odredbe u skladu s postupkom utvrđenim u članku 20. stavku 2.;
   (d)   „vlasnik” ili „posjednik”: fizička ili pravna osoba koja je vlasnik životinja ili je odgovorna za njihov uzgoj, bez obzira na financijsku dobit;
   (e)   „vektor”: insekt roda Culicoides imicola ili neki drugi insekti iz roda Culicoides koji su sposobni prenositi bolest plavog jezika, a određuju se u skladu s postupkom utvrđenim u članku 20. stavku 2., po savjetu Znanstvenog veterinarskog odbora;
   (f)   „sumnja”: pojava bilo kojeg kliničkog znaka koji ukazuje na bolest plavog jezika u prijemljivih vrsta uz postojanje niza epidemioloških podataka koji omogućuju da se ovakva mogućnost razumno predvidi;
   (g)   „potvrda”: izjava nadležnog tijela, temeljena na rezultatima laboratorijskog pretraživanja, da virus bolesti plavog jezika cirkulira na određenom području; međutim, u slučaju epidemije, nadležno tijelo može potvrditi prisutnost bolesti i na temelju kliničkih znakova i/ili rezultata epidemiološkog istraživanja;
   (h)   „nadležno tijelo”: središnje tijelo države članice nadležno za provođenje veterinarskih pregleda, ili neko drugo veterinarsko tijelo na koje je prenesena takva nadležnost;
   (i)   „službeni veterinar”: veterinar kojeg je imenovalo nadležno tijelo.
   Članak 3.
   Države članice osiguravaju trenutačno, obvezno prijavljivanje nadležnom tijelu ako se sumnja na pojavu ili je potvrđeno kolanje virusa bolesti plavog jezika.
   Članak 4.
   1.   Ako se na gospodarstvu koje se nalazi u regiji koja nije pod ograničenjem u smislu ove Direktive nalazi jedna ili više životinja sumnjivih na bolest plavog jezika, države članice osiguravaju da službeni veterinar odmah provede službeno ispitivanje u svrhu potvrđivanja ili isključivanja bolesti plavog jezika.
   2.   Odmah po prijavi o sumnji na bolest plavog jezika, službeni veterinar:

               (a)

               mora staviti gospodarstvo ili gospodarstva za koja postoji sumnja pod službeni nadzor;

               (b)

               mora:

                           i.

                           sastaviti popis životinja tako da za svaku vrstu posebno navede broj uginulih, zaraženih ili životinja sumnjivih na zarazu te redovito ažurirati ovaj popis kako bi se uzele u obzir životinje koje su rođene ili uginule tijekom razdoblja dok postoji sumnja na tu bolest; podaci s popisa moraju se po zahtjevu moći pokazati i provjeriti prilikom svake posjete gospodarstvu;

                           ii.

                           sastaviti popis mjesta koja omogućuju preživljavanje vektora ili im pružaju zaklon, a posebno mjesta koja im omogućuju razmnožavanje;

                           iii.

                           provesti epidemiološko ispitivanje u skladu s člankom 7.;

               (c)

               redovito posjećivati gospodarstvo ili gospodarstva i pri svakoj posjeti provoditi detaljan klinički pregled ili patoanatomsku pretragu životinja koje su uginule ili životinja sumnjivih da su zaražene te, ako je potrebno, dostaviti uzorke na laboratorijsku pretragu kako bi se potvrdila bolest;

               (d)

               osigurava da:

                           i.

                           se provodi zabrana kretanja životinja prijemljivih na oboljenje, s ili na gospodarstvo ili gospodarstva;

                           ii.

                           su životinje zatvorene za vrijeme aktivnosti vektora, ako smatra da su sredstva potrebna za provedbu ovih mjera dostupna;

                           iii.

                           su životinje, objekti u kojima se drže i njihov okoliš (naročito mjesta pogodna za Culicoides) redovito tretirani odobrenim insekticidima. Učestalost tretmana potrebnih za sprečavanje zadržavanja vektora na životinjama i razmnožavanja vektora što je dulje moguće određuje nadležno tijelo, uzimajući u obzir postojanost insekticida i klimatske uvjete;

                           iv.

                           su trupovi uginulih životinja na gospodarstvu uništeni, uklonjeni, spaljeni ili zakopani u skladu s Direktivom Vijeća 90/667/EEZ od 27. studenoga 1990. o utvrđivanju veterinarskih pravila za zbrinjavanje i obradu životinjskog otpada, za njegovo stavljanje na tržište i sprečavanje pojave patogenih tvari u stočnoj hrani životinjskog ili ribljeg podrijetla i o izmjeni Direktive 90/425/EEZ (4).

         3.   Tijekom provođenja mjera iz stavka 2., vlasnik ili posjednik bilo koje životinje sumnjive da je zaražena virusom bolesti plavog jezika mora provoditi sve mjere predostrožnosti kako bi zadovoljio odredbe stavka 2. točke (d) alineja i. i ii.
   4.   Nadležno tijelo može primijeniti mjere iz stavka 2. i na drugim gospodarstvima u slučaju kad njihova lokacija, zemljopisni položaj ili njihovi kontakti s gospodarstvom na kojem postoji sumnja na bolest ukazuju na moguću kontaminaciju.
   5.   Osim odredbi stavka 2., za prirodne rezervate u kojima životinje žive slobodno, mogu se utvrditi i posebne odredbe, u skladu s postupkom iz članka 20. stavka 2.
   6.   Službeni veterinar neće ukinuti mjere iz ovog članka sve dok nadležno tijelo ne isključi sumnju na bolest plavog jezika.
   Članak 5.
   Cijepljenje protiv bolesti plavog jezika može biti provedeno samo u skladu s odredbama utvrđenim u ovoj Direktivi.
   Članak 6.
   1.   Kada je bolest plavog jezika službeno potvrđena, službeni veterinar mora:

               (a)

               narediti klanje kad to smatra potrebnim za sprečavanje širenja epidemije i o tome izvijestiti Komisiju;

               (b)

               narediti uništenje, uklanjanje, spaljivanje ili zakapanje trupova spomenutih životinja, u skladu s Direktivom 90/667/EEZ;

               (c)

               proširiti provedbu mjera iz članka 4. i na druga gospodarstva u krugu od 20 kilometara (uključujući zaraženo područje iz članka 8.) oko zaraženoga gospodarstva ili gospodarstava;

               (d)

               osigurati provedbu mjera usvojenih u skladu s postupkom utvrđenim u članku 20. stavku 2., posebno u odnosu na uvođenje programa cijepljenja ili drugih mjera; a ako je potrebno, nadležna tijela države članice mogu pokrenuti inicijativu za pokretanje programa cijepljenja, o čemu izvještavaju Komisiju;

               (e)

               provesti epidemiološko ispitivanje u skladu s člankom 7.

         Međutim, odstupajući od podstavka (c), mogu se donijeti odredbe koje se primjenjuju na kretanje životinja unutar područja u skladu s postupkom utvrđenim u članku 20. stavku 2.
   2.   Područje iz stavka 1. točke (c) nadležno tijelo može povećati ili smanjiti na temelju epidemioloških, zemljopisnih, ekoloških ili klimatskih okolnosti, o čemu mora izvijestiti Komisiju.
   3.   Kada je područje iz stavka 1. točke (c) smješteno na državnom području više od jedne države članice, nadležna tijela dotičnih država članica međusobno surađuju kako bi odredila granice područja. Kad je potrebno, granice područja određuju se u skladu s postupkom utvrđenim u članku 20. stavku 2.
   Članak 7.
   1.   Epidemiološko ispitivanje uključuje:

               (a)

               utvrđivanje trajanja razdoblja tijekom kojeg je bolest plavog jezika prisutna na gospodarstvu;

               (b)

               utvrđivanje mogućeg izvora bolesti plavog jezika na zaraženom gospodarstvu i popis drugih gospodarstava koja posjeduju životinje koje su mogle biti zaražene iz istog izvora;

               (c)

               utvrđivanje prisutnosti i rasprostranjenosti vektora;

               (d)

               utvrđivanje kretanja i prometa životinja s ili na dotična gospodarstva te utvrđivanje uklanjanja trupova životinja s gospodarstava.

         2.   Osniva se krizna jedinica za provedbu sveobuhvatnog usklađivanja svih mjera potrebnih za osiguravanje iskorjenjivanja bolesti plavog jezika što je prije moguće, kao i za provedbu epidemiološkog ispitivanja.
   Opća pravila o nacionalnim kriznim jedinicama i kriznoj jedinici Zajednice utvrđuju se u skladu s postupkom iz članka 20. stavka 2.
   Članak 8.
   1.   Države članice osiguravaju da, osim mjera iz članka 6., nadležno tijelo odredi granice zaraženog područja i ugroženog područja. Pri određivanju granica područja treba uzeti u obzir zemljopisne, administrativne, ekološke i epizootiološke faktore povezane s pojavom bolesti plavog jezika i mehanizmima kontrole.

               2.

                           (a)

                           Zaraženo područje je dio područja Zajednice u krugu polumjera od najmanje 100 kilometara od gospodarstva na kojem je utvrđena bolest plavog jezika.

                           (b)

                           Ugroženo područje je dio područja Zajednice u krugu polumjera najmanje 50 kilometara od granice zaraženog područja i u kojem nije provedeno cijepljenje životinja protiv bolesti plavog jezika tijekom proteklih dvanaest mjeseci.

                           (c)

                           Kada su područja smještena na državnom području više od jedne države članice, nadležna tijela dotičnih država članica surađuju kako bi se odredile granice područja na koja se odnose podstavci (a) i (b).

                           (d)

                           Međutim, granice zaraženih i ugroženih područja moraju prema potrebi biti određene u skladu s postupkom utvrđenim u članku 20. stavku 2.

         3.   Po primitku valjano obrazloženog zahtjeva države članice, može se donijeti odluka, u skladu s postupkom utvrđenim u članku 20. stavku 2., o promjeni granica područja određenih u stavku 2., s obzirom na:

               (a)

               zemljopisni položaji i ekološke faktore;

               (b)

               meteorološke uvjete;

               (c)

               prisutnost i rasprostranjenost vektora;

               (d)

               rezultate epizootioloških ispitivanja provedenih u skladu s člankom 7.;

               (e)

               rezultate laboratorijskih pretraživanja;

               (f)

               primjene protumjera, posebno dezinsekcije.

         Članak 9.
   1.   Države članice osiguravaju primjenu sljedećih mjera u zaraženom području:

               (a)

               utvrđivanje svih gospodarstava s prijemljivim životinjama unutar područja;

               (b)

               provedbu od strane nadležnog tijela epidemiološkog nadziranja utemeljenog na praćenju kontrolnih skupina goveda (ili drugih vrsta preživača ako goveda nema) i populacije vektora; ovaj program može biti donesen u skladu s postupkom iz članka 20. stavka 2.;

               (c)

               zabrana izlaska životinja izvan zaraženog područja. Međutim, u skladu s postupkom utvrđenim u članku 20. stavku 2., izuzeće od zabrane izlaska može se primijeniti posebno na životinje koje se nalaze u dijelu zaraženog područja u kojima je dokazana odsutnost cirkulacije virusa ili odsutnost vektora.

         2.   Osim mjera utvrđenih u stavku 1., može se donijeti odluka o cijepljenju životinja protiv bolesti plavog jezika i njihovom označavanju u zaraženom području u skladu s postupkom utvrđenim u članku 20. ili na inicijativu države članice koja o tome izvješćuje Komisiju.
   Članak 10.
   Države članice osiguravaju da se:

               1.

               u ugroženom području provode mjere iz članka 9. stavka 1.;

               2.

               zabrani cijepljenje životinja protiv bolesti plavog jezika u ugroženom području.

         Članak 11.
   Mjere poduzete na temelju članaka 6., 8., 9. i 10. izmjenjuju se ili stavljaju izvan snage u skladu s postupkom utvrđenim u članku 20. stavku 2.
   Članak 12.
   Odstupajući od članaka 9. i 10., odredbe koje se primjenjuju na kretanje životinja u i izvan zaraženog i ugroženog područja utvrđuju se u skladu s postupkom propisanim u članku 20. stavku 2.
   Prilikom donošenja odluke iz prvog stavka, pravila koja se primjenjuju na trgovinu moraju se utvrditi u skladu s tim postupkom.
   Članak 13.
   U slučaju kad je u određenoj regiji epidemija bolesti plavog jezika iznimno ozbiljna, sve dodatne mjere koje trebaju poduzeti dotične države članice donose se u skladu s postupkom utvrđenim u članku 20. stavku 2.
   Članak 14.
   Države članice osiguravaju da nadležno tijelo poduzme sve potrebne mjere kako bi sve osobe u zaraženom i ugroženom području bile u potpunosti upoznate s restriktivnim mjerama koje su na snazi i da poduzme sve potrebne aktivnosti za odgovarajuću provedbu predmetnih mjera.
   Članak 15.
   1.   Svaka država članica mora imenovati nacionalni laboratorij koji je nadležan za provedbu laboratorijskih pretraga predviđenih ovom Direktivom. U Prilogu I. popisani su ovi nacionalni laboratoriji, kao i njihove ovlasti i obveze.
   2.   Nacionalni laboratoriji popisani u Prilogu I. moraju surađivati s referentnim laboratorijem Zajednice iz članka 16.
   Članak 16.
   Referentni laboratorij Zajednice za bolest plavog jezika naveden je u Prilogu II. Ne dovodeći u pitanje odredbe utvrđene u Odluci Vijeća 90/424/EEZ, posebno njezin članak 28., zadaće laboratorija su utvrđene u Prilogu II. točki B.
   Članak 17.
   Stručnjaci Komisije mogu, kad je potrebno, u svrhu osiguravanja ujednačene primjene ove Direktive te u suradnji sa nadležnim tijelima, provoditi kontrole na licu mjesta. U tu svrhu mogu pregledati reprezentativan postotak gospodarstava kako bi potvrdili nadzire li nadležno tijelo udovoljavanje odredbama ove Direktive. Komisija obavještava države članice o rezultatima provedenih pregleda.
   Država članica na čijem državnom području je proveden pregled pruža stručnjacima svu potrebnu pomoć prilikom obavljanja njihovih zadaća.
   Opća provedbena pravila za ovaj članak donose se u skladu s postupkom iz članka 20. stavka 2.
   Članak 18.
   1.   Svaka država članica sastavlja svoj krizni plan navodeći način na koji primjenjuje mjere utvrđene u ovoj Direktivi.
   Krizni plan mora osigurati pristup pogonu, opremi, osoblju i svakom drugom odgovarajućem objektu potrebnom za brzo i učinkovito iskorjenjivanje bolesti.
   2.   Kriteriji koji se moraju poštovati pri izradi planova iz stavka 1. utvrđeni su u Prilogu III.
   Planovi sastavljeni prema navedenim kriterijima dostavljaju se Komisiji najkasnije tri mjeseca nakon stupanja na snagu ove Direktive.
   Komisija pregledava planove, s ciljem određivanja omogućuju li ostvarivanje željenih ciljeva, i predlaže odnosnoj državi članici sve potrebne izmjene, inter alia, kako bi se zajamčilo da budu u skladu s onima drugih država članica.
   Komisija odobrava planove, prema potrebi uz izmjene, u skladu s postupkom utvrđenim u članku 20. stavku 2.
   Planovi mogu zatim biti izmijenjeni ili dopunjeni, prema istom postupku, kako bi se uzeo u obzir razvoj situacije.
   Članak 19.
   Ovu Direktivu može prema potrebi izmijeniti Vijeće, odlučujući kvalificiranom većinom na prijedlog Komisije.
   Prilozi se izmjenjuju u skladu s postupkom utvrđenim u članku 20. stavku 2.
   Sva detaljna pravila potrebna za provedbu ove Direktive donose se u skladu s postupkom utvrđenim u članku 20. stavku 2.
   Članak 20.
   1.   Komisiji pomaže Stalni veterinarski odbor.
   2.   Kod upućivanja na ovaj stavak, primjenjuju se članci 5. i 7. Odluke Vijeća 1999/468/EZ (5).
   Rok utvrđen u članku 5. stavku 6. Odluke Vijeća 1999/468/EZ određuje se na 15 dana.
   3.   Odbor donosi vlastiti poslovnik.
   Članak 21.
   Djelujući u skladu s postupkom utvrđenim u članku 20. stavku 2., Komisija može donijeti, u razdoblju od dvije godine, prijelazne mjere potrebne za olakšavanje prelaska na nove mehanizme predviđene ovom Direktivom.
   Članak 22.
   1.   Države članice donose zakone i druge propise potrebne za usklađivanje s ovom Direktivom do 1. siječnja 2002. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnih zakona koje donesu u području na koje se odnosi ova Direktiva.
   Članak 23.
   Ova je Direktiva upućena državama članicama.

      Sastavljeno u Bruxellesu 20. studenoga 2000.

            Za Vijeće

            Predsjednik

         J. GLAVANY

      (1)  SL L 62, 15.3.1993., str. 69. Direktiva kako je izmijenjena Aktom o pristupanju iz 1994.

      (2)  SL L 157, 10.6.1992., str. 19. Direktiva kako je izmijenjena Aktom o pristupanju iz 1994.

      (3)  SL L 224, 18.8.1990., str. 19. Odluka kako je zadnje izmijenjena Uredbom (EZ) br. 1258/1999 (SL L 160, 26.6.1999., str. 103.).

      (4)  SL L 363, 27.12.1990., str. 51. Direktiva kako je zadnje izmijenjena Aktom o pristupanju iz 1994.

      (5)  SL L 184, 17.7.1999., str. 2.
   PRILOG I.
   A.   LISTA DE LOS LABORATORIOS NACIONALES DE LA FIEBRE CATARRAL OVINALISTE OVER NATIONALE LABORATORIER FOR BLUETONGUELISTE DER FÜR DIE BLAUZUNGENKRANKHEIT ZUSTÄNDIGEN NATIONALEN LABORATORIENΚΑΤΑΛΟΓΟΣ ΕΘΝΙΚΩΝ ΕΡΓΑΣΤΗΡΙΩΝ ΓΙΑ ΤΟΝ ΚΑΤΑΡΡΟΪΚΟ ΠΥΡΕΤΟ ΤΟΥ ΠΡΟΒΑΤΟΥPOPIS NACIONALNIH LABORATORIJA ZA BOLEST PLAVOG JEZIKALIST OF THE NATIONAL BLUETONGUE LABORATORIESLISTE DES LABORATOIRES NATIONAUX POUR LA FIÈVRE CATARRHALE DU MOUTONELENCO DEI LABORATORI NAZIONALI PER LA FEBBRE CATARRALE DEGLI OVINILIJST VAN DE NATIONALE LABORATORIA VOOR BLUETONGUELISTA DOS LABORAT NACIONAIS EM RELAÇÃO À FEBRE CATARRAL OVINALUETTELO KANSALLISISTA LAMPAAN BLUETONGUE-TAUTIA VARTEN NIMETYISTÄ LABORATORIOISTAFÖRTECKNING ÖVER NATIONELLA LABORATORIER FÖR BLUETONGUE
   Belgija:

                           Centrum voor Onderzoek in Diergeneeskunde en Agrochemie (CODA)/Centre d’études et de recherches vétérinaires et agrochimiques (CERVA)

                           Groeselenbergstraat 99Rue Groeselenberg 99

                           B-1180BrusselBruxelles

                           Tel. (32-2) 375 44 55

                           Faks (32-2) 375 09 79

                           E-mail: piker@var.fgov.be

         Danska:

                           Statens Veterinære Institut for Virusforskning

                           Lindholm

                           DK-4771 Kalvehave

                           Tel. (45) 55 86 02 00

                           Faks (45) 55 86 03 00

                           E-mail: sviv@vetvirus.dk

         Njemačka:

                           Bundesforschungsanstalt für Viruskrankheiten der Tiere

                           Anstaltsteil Tübingen

                           Postfach 11 49

                           D-72001 Tübingen

                           Tel. (49) 70 71 96 72 55

                           Faks (49) 70 71 96 73 03

         Grčka:

                           Ministry of Agriculture

                           Centre of Athens Veterinary Institutions

                           Virus Department Neapoleos Str. 25

                           GR-15310 Ag. Paraskevi

                           Atena

                           Tel. (30-1) 601 14 99/601 09 03

                           Faks (30-1) 639 94 77

         Španjolska:

                           Centro de Investigaci en Sanidad Animal INIA-CISA

                           D. José Manuel Sénchez Vizcaíno

                           Carretera de Algete-El Casar, km 8, Valdeolmos

                           E-20180 Madrid

                           Tel. (34) 916 20 22 16

                           Faks (34) 916 20 22 47

                           E-mail: vizcaino@inia.es

         Francuska:

                           CIRAD-EMVT

                           Campus international de Baillarguet

                           BP 5035

                           F-34032 Montpellier Cedex 1

                           Tel. (33-4) 67 59 37 24

                           Faks (33-4) 67 59 37 98

                           E-mail: bastron@cirad.fr

         Irska:

                           Central Veterinary Research Laboratory

                           Abbotstown

                           Castleknock

                           Dublin 15

                           Ireland

                           Tel. (353-1) 607 26 79

                           Faks (353-1) 822 03 63

                           E-mail: reillypj@indigo.ie

         Italija:

                           CESME presso IZS

                           Via Campo Boario

                           I-64100 Teramo

                           Tel. (39) 0861 33 22 16

                           Faks (39) 0861 33 22 51

                           E-mail: Cesme@IZS.it

         Luksemburg:

                           Centre d’études et de recherches vétérinaires et agrochimiques (CERVA)

                           Rue Groeselenberg 99

                           B-1180 Bruxelles

                           Tel. (32-2) 375 44 55

                           Faks (32-2) 375 09 79

                           E-mail: piker@var.fgov.be

         Nizozemska:

                           ID-DLO

                           Edelhertweg 15

                           8219 PH Lelystad

                           Nederland

                           Tel. (0031-0320) 23 82 38

                           Faks (0031-0320) 23 80 50

                           E-mail: postkamer@id.dlo.nl

         Austrija:

                           Bundesanstalt f Virusseuchenbek bei Haustieren

                           Robert Kochgasse 17

                           A-2340 M

                           Tel. (43-2) 236 466 40-0

                           Faks (43-2) 236 466 40-941

                           E-mail: BATSB VetMoedling@compuserve.com

         Portugal:

                           Laboratório Nacional de Investigação Veterinária

                           Estrada de Benfica, 701

                           P-1549-011 Lisboa

                           Tel. (351) 21 711 52 00

                           Faks (351) 21 711 53 836

                           E-mail: dir.Inlv@mail.telepac.pt

         Finska:

                           Danish Institute for Virus Research

                           Lindholm

                           DK-4771 Kalvehave

                           Tel. (45) 55 86 02 00

                           Faks (45) 55 86 03 00

                           E-mail: sviv@vetvirus.dk

         Švedska:

                           Statens veterinärmedicina anstalt, SVA

                           S-751 89 Uppsala

                           Tel. (00-46) 18 67 40 00

                           Faks (00-46) 18 30 91 62

                           E-post: sva@sva.se

         Ujedinjena Kraljevina:

                           Institute for Animal Health

                           Pirbright Laboratory

                           Ash Road

                           Pirbright

                           Woking Surrey GU24 ONF

                           United Kingdom

                           Tel. (44-1483) 23 24 41

                           Faks (44-1483) 23 24 48

                           E-mail: philip-mellor@bbsrc.ac.uk

         B.   ZADAĆE NACIONALNIH LABORATORIJA ZA BOLEST PLAVOG JEZIKA
   Nacionalni laboratorij za bolest plavog jezika odgovoran je za koordinaciju normi i dijagnostičkih metoda koje određuje svaki dijagnostički laboratorij države članice, korištenje reagensa i ispitivanje cjepiva. U tu svrhu oni:

               (a)

               opskrbljuju dijagnostičkim reagensima druge dijagnostičke laboratorije, po zahtjevu;

               (b)

               provjeravaju kvalitetu svih dijagnostičkih reagensa koje koristi država članica;

               (c)

               organiziraju usporedna ispitivanja u redovitim intervalima;

               (d)

               čuvaju izolate virusa bolesti plavog jezika izdvojenih iz potvrđenih slučajeva u državi članici;

               (e)

               osiguravaju potvrđivanje pozitivnih rezultata dobivenih iz regionalnih dijagnostičkih laboratorija.

         PRILOG II.
   A.   LABORATORIO COMUNITARIO DE REFERENCIA DE LA FIEBRE CATARRAL OVINAEF-REFERENCELABORATORIUM FOR BLUETONGUEGEMEINSCHAFTLICHES REFERENZLABORATORIUM FÜR DIE BLAUZUNGENKRANKHEITΚΟΙΝΟΤΙΚΟ ΕΡΓΑΣΤΗΡΙΟ ΑΝΑΦΟΡΑΣ ΓΙΑ ΤΟΝ ΚΑΤΑΡΡΟΪΚΟ ΠΥΡΕΤΟ ΤΟΥ ΠΡΟΒΑΤΟΥREFERENTNI LABORATORIJ ZAJEDNICE ZA BOLEST PLAVOG JEZIKACOMMUNITY REFERENCE LABORATORY FOR BLUETONGUELABORATOIRE COMMUNAUTAIRE DE RÉFÉRENCE POUR LA FIÈVRE CATARRHALE DU MOUTONLABORATORIO COMUNITARIO DI RIFERIMENTO PER LA FEBBRE CATARRALE DEGLI OVINICOMMUNAUTAIR REFERENTIELABORATORIUM VOOR BLUETONGUELABORATÓRIO COMUNITÁRIO DE REFERÊNCIA EM RELAÇÃO À FEBRE CATARRAL OVINALAMPAAN BLUETONGUE-TAUTIA VARTEN NIMETTY YHTEISÖN VERTAILULABORATORIOGEMENSKAPENS REFERENSLABORATORIUM FÖR BLUETONGUE

               AFRC Institute for Animal Health

               Pirbright Laboratory

               Ash Road

               Pirbright

               Woking Surrey GU24 ONF

               United Kingdom

               Tel. (44-1483) 23 24 41

               Faks (44-1483) 23 24 48

               E-mail: philip-mellor@bbsrc.ac.uk

         B.   ZADAĆE REFERENTNOG LABORATORIJA ZAJEDNICE ZA BOLEST PLAVOG JEZIKA
   Referentni laboratorij Zajednice ima sljedeće zadaće:

               1.

               koordiniranje, u savjetovanju s Komisijom, dijagnostičkih metoda za bolest plavog jezika u državama članicama, a posebno:

                           (a)

                           navođenjem, čuvanjem i dobavljanjem sojeva virusa bolesti plavog jezika za potrebe serološkog ispitivanja i pripreme antiseruma;

                           (b)

                           dobavljanjem referentnih seruma i ostalih referentnih reagensa nacionalnim referentnim laboratorijima za potrebe standardiziranja ispitivanja i reagensa koji se koriste u svakoj državi članici;

                           (c)

                           osnivanjem i čuvanjem zbirke sojeva i izolata virusa bolesti plavog jezika;

                           (d)

                           organiziranjem redovitog usporednog ispitivanja dijagnostičkih postupaka Zajednice;

                           (e)

                           prikupljanjem i uspoređivanjem podataka i informacija o korištenim dijagnostičkim metodama i rezultatima ispitivanja provedenih u Zajednici;

                           (f)

                           kategorizacijom izolata virusa bolesti plavog jezika korištenjem najnaprednijih metoda kako bi se dobio bolji uvid u epizootiologiju bolesti plavog jezika;

                           (g)

                           praćenjem zbivanja diljem svijeta u području nadzora, epizootiologije i sprečavanja bolesti plavog jezika;

               2.

               aktivno pomaganje u identifikaciji centara zaraze bolešću plavog jezika u državama članicama proučavanjem virusnih izolata koji su mu poslani za potvrđivanje dijagnoze, kategorizaciju i epizootiološke studije;

               3.

               omogućavanje pružanja obuke i obnavljajućih tečajeva za stručnjake laboratorijske dijagnostike u svrhu usklađivanja dijagnostičkih metoda diljem Zajednice;

               4.

               međusobna i uzajamna razmjena informacija sa Svjetskim laboratorijem za bolest plavog jezika imenovanog od strane Međunarodnog ureda za epizootije (OIE) posebno u vezi sa zbivanjima u pogledu bolesti plavog jezika u svijetu.

         PRILOG III.
   MINIMALNI ZAHTJEVI ZA KRIZNI PLAN
   Krizni plan mora sadržavati barem sljedeće:

               1.

               uspostavu na nacionalnoj razini krizne jedinice za koordiniranje svih interventnih mjera u odnosnoj državi članici;

               2.

               popis lokalnih centara za intervencije odgovarajuće opremljenih u svrhu koordiniranja provedbe mjera kontrole na lokalnoj razini;

               3.

               detaljne podatke o osobama koje su odgovorne za provedbu hitnih mjera, njihovoj osposobljenost i njihovoj odgovornosti;

               4.

               mogućnost, za svaki lokalni centar, brzog stupanja u kontakt s osobama ili organizacijama koje su izravno ili neizravno pogođene izbijanjem bolesti;

               5.

               dostupnost opreme i materijala potrebnih za pravilnu primjenu hitnih mjera;

               6.

               jasne upute o koracima koje treba poduzeti, uključujući uništavanje trupova, kada se sumnja ili su potvrđeni slučajevi zaraze ili okuženja;

               7.

               programe usavršavanja za obnavljanje i povećanje znanja o postupcima na terenu i administrativnim postupcima;

               8.

               mogućnosti provođenja patoanatomskih pretraga, seroloških i histoloških testiranja itd. u dijagnostičkim laboratorijima i unapređenje brzih dijagnostičkih metoda (u ovu svrhu treba propisati odredbe o brzom prijevozu uzoraka);

               9.

               informaciju o količini cjepiva protiv bolesti plavog jezika potrebnog za slučaj provedbe hitnog cijepljenja;

               10.

               zakonske odredbe za provedbu kriznog plana.


title: Direktiva Vijeća 94/8/EZ od 21. ožujka 1994. o izmjeni Direktive 78/660/EEZ vezano uz promjenu iznosa izraženih u ECU

text:
               17/Sv. 002

               HR

               Službeni list Europske unije

               14

         31994L0008

               L 082/33

               SLUŽBENI LIST EUROPSKE UNIJE

               21.03.1994.

      DIREKTIVA VIJEĆA 94/8/EZ
   od 21. ožujka 1994.
   o izmjeni Direktive 78/660/EEZ vezano uz promjenu iznosa izraženih u ECU
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Četvrtu direktivu Vijeća 78/660/EEZ od 25. srpnja 1978. na temelju članka 54. stavka 3. točke (g) Ugovora o godišnjim financijskim izvještajima za određene vrste trgovačkih društava (1), a posebno njezin članak 53. stavak 2.,
   uzimajući u obzir prijedlog Komisije,
   budući da članci 11. i 27. Direktive 78/660/EEZ, pozivajući se na članak 6. Direktive 83/349/EEZ (2) i članke 20. i 21. Direktive 84/253/EEZ (3), sadrže limite izražene u ECU za ukupni iznos bilance i neto prihod unutar kojih države članice mogu dopustiti odstupanja od ovih Direktiva;
   budući da sukladno članku 53. stavku 2. Direktive 78/660/EEZ Vijeće svakih pet godina, postupajući na prijedlog Komisije, treba ispitati i prema potrebi revidirati iznose izražene u ECU-ima u toj Direktivi, s obzirom na ekonomska i monetarna kretanja u Zajednici;
   budući da je do danas Vijeće, sukladno članku 53. stavku 2. Direktive 78/660/EEZ, dva puta promijenilo spomenute iznose, i to prema direktivama 84/569/EEZ (4) i 90/604/EEZ (5);
   budući da je treće petogodišnje razdoblje završilo 24. srpnja 1993., stoga je opravdano preispitivanje tih iznosa;
   budući da je tijekom zadnjih pet godina ECU djelomično izgubio na stvarnoj vrijednosti; budući da je zbog ekonomskih i monetarnih kretanja u Zajednici nužno povećanje iznosa izraženih u ECU,
   DONIJELO JE OVU DIREKTIVU:
   Članak 1.
   1.   Članak 11. Direktive 78/660/EEZ mijenja se kako slijedi:

               —

               u prvoj alineji „ukupni iznos bilance: 2 000 000 ECU” zamjenjuje se sljedećim „ukupni iznos bilance: 2 500 000 ECU”,

               —

               u drugoj alineji „neto prihod: 4 000 000 ECU” zamjenjuje se sljedećim „neto prihod: 5 000 000 ECU”.

         2.   Članak 27. Direktive 78/660/EEZ mijenja se kako slijedi:

               —

               u prvoj alineji „ukupni iznos bilance: 8 000 000 ECU” zamjenjuje se sljedećim „ukupni iznos bilance: 10 000 000”,

               —

               u drugoj alineji „neto prihod: 16 000 000 ECU” zamjenjuje se sljedećim „neto prihod: 20 000 000 ECU”.

         3.   Promjena gore navedenih iznosa predstavlja treću petogodišnju promjenu predviđenu člankom 53. stavkom 2. Direktive 78/660/EEZ.
   Članak 2.
   Protuvrijednost ECU-a u nacionalnoj valuti je vrijednost koja se dobije na dan 21. ožujka 1994. kako je objavljeno u Službenom listu Europskih zajednica.
   Članak 3.
   1.   One države članice koje namjeravaju iskoristiti mogućnosti iz članaka 11. i 27. Direktive 78/660/EEZ, kako je izmijenjena ovom Direktivom, donose propise potrebne za usklađivanje s odredbama ove Direktive bilo kada nakon njezine objave. One o tome odmah obavješćuju Komisiju.
   2.   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Način tog upućivanja određuju države članice.
   3.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu na dan objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 21. ožujka 1994.

            Za Vijeće

            Predsjednik

         Y. PAPANTONIOU

      (1)  SL L 222, 14.8.1978., str. 11. Direktiva kako je zadnje izmijenjena Direktivom 90/605/EEZ (SL L 317, 16.11.1990., str. 60.).

      (2)  SL L 193, 18.7.1983., str. 1.

      (3)  SL L 126, 12.5.1984., str. 20.

      (4)  SL L 314, 4.12.1984., str. 28.

      (5)  SL L 317, 16.11.1990., str. 57.


title: Direktiva Vijeća 2008/9/EZ od 12. veljače 2008. o utvrđivanju detaljnih pravila za povrat poreza na dodanu vrijednost, predviđenih u Direktivi 2006/112/EZ, poreznim obveznicima koji nemaju poslovni nastan u državi članici povrata, već u drugoj državi članici

text:
               09/Sv. 001

               HR

               Službeni list Europske unije

               275

         32008L0009

               L 044/23

               SLUŽBENI LIST EUROPSKE UNIJE

               12.02.2008.

      DIREKTIVA VIJEĆA 2008/9/EZ
   od 12. veljače 2008.
   o utvrđivanju detaljnih pravila za povrat poreza na dodanu vrijednost, predviđenih u Direktivi 2006/112/EZ, poreznim obveznicima koji nemaju poslovni nastan u državi članici povrata, već u drugoj državi članici
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 93.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:

               (1)

               Značajni problemi pojavili su se za upravna tijela država članica i za poduzeća prilikom primjene propisa određenih Direktivom Vijeća 79/1072/EEZ od 6. prosinca 1979. o usklađivanju zakonodavstava država članica o porezu na promet – Postupci za povrat poreza na dodanu vrijednost poreznim obveznicima koji nemaju poslovni nastan na području države (3).

               (2)

               Postupci utvrđeni u toj Direktivi trebaju se izmijeniti s obzirom na rok unutar kojeg poduzeća treba obavijestiti o odlukama vezano uz povrat. Istodobno je potrebno odrediti da i poduzeća trebaju dati svoje odgovore u određenim rokovima. Osim toga, postupak treba pojednostavniti i modernizirati omogućavanjem uporabe modernih tehnologija.

               (3)

               Novi bi postupak trebao poboljšati položaj poduzeća budući da su države članice dužne plaćati kamate ako prekasno vrate povrat, a i pravo poduzeća na žalbu bit će ojačano.

               (4)

               Radi jasnoće i lakše čitljivosti potrebno je odluku o primjeni Direktive 79/1072/EEZ, prethodno sadržanu u Direktivi Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (4), unijeti u ovu Direktivu.

               (5)

               Budući da ciljeve ove Direktive države članice ne mogu zadovoljavajuće postići, pa bi ih se, stoga, radi opsega mjera bolje postiglo na razini Zajednice, Zajednica može donijeti mjere u skladu s načelom supsidijarnosti kako je određeno u članku 5. Ugovora. U skladu s načelom razmjernosti kako je određeno u tom članku, ova Direktiva ne prekoračuje okvire za postizanje tih ciljeva.

               (6)

               U skladu s točkom 34. Međuinstitucionalnog sporazuma o boljoj zakonodavnoj djelatnosti (5) države članice potiču se da za sebe i u interesu Zajednice sastave vlastite tablice koje će, koliko je to moguće, prikazivati korelaciju između ove Direktive i njihovih mjera za prenošenje propisa EU-a u nacionalne propise te da ih objave.

               (7)

               U interesu jasnoće, Direktiva 79/1072/EEZ stavlja se izvan snage, uz uvjet nužnih prijelaznih mjera vezano uz zahtjeve za povrat podnesene prije 1. siječnja 2010.,

         DONIJELO JE OVU DIREKTIVU:
   Članak 1.
   Ovom se Direktivom utvrđuju detaljna pravila za povrat poreza na dodanu vrijednost (PDV) kako je propisano u članku 170. Direktive 2006/112/EZ poreznim obveznicima koji nemaju poslovni nastan u državi članici povrata, a koji zadovoljavaju uvjete utvrđene u članku 3.
   Članak 2.
   Za potrebe ove Direktive primjenjuju se sljedeće definicije:

               1.

               „porezni obveznik koji nema poslovni nastan u državi članici povrata” znači porezni obveznik u okviru značenja članka 9. stavka 1. Direktive 2006/112/EZ koji nema poslovni nastan u državi članici povrata već je nastanjen na području druge države članice;

               2.

               „država članica povrata” znači država članica u kojoj je PDV naplaćen poreznom obvezniku koji nema nastan u državi članici povrata za robu i usluge koje mu je isporučio drugi porezni obveznik u toj državi članici ili za uvoz robe i tu državu članicu;

               3.

               „rok za povrat” znači rok spomenut u članku 16. obuhvaćen zahtjevom za povrat;

               4.

               „zahtjev za povrat” znači zahtjev za povrat PDV-a naplaćenog u državi članici povrata poreznom obvezniku koji nema nastan u državi članici povrata za robu i usluge koje mu je isporučio drugi porezni obveznik u toj državi članici ili za uvoz robe u tu državu članicu;

               5.

               „podnositelj zahtjeva” znači porezni obveznik koji nema nastan u državi članici povrata koji podnosi zahtjev za povrat.

         Članak 3.
   Ova se Direktiva primjenjuje na svakog poreznog obveznika koji nema nastan u državi članici povrata i koji zadovoljava sljedeće kriterije:

               (a)

               tijekom razdoblja za povrat u državi članici povrata nije imao sjedište svoje gospodarske djelatnosti ni stalni poslovni nastan iz kojega bi obavljao svoje poslovne transakcije ili, ako nije postojalo takvo sjedište ili nastan, nije imao poreznu rezidentnost ni uobičajeno boravište;

               (b)

               tijekom roka za povrat nije isporučivao nikakvu robu ni usluge za koje se smatra da su bile isporučene u državu članicu povrata, osim sljedećih transakcija:

                           i.

                           isporuka transportnih usluga i njima srodnih usluga, izuzetih prema člancima 144., 146., 148., 149., 151., 153., 159. ili 160. Direktive 2006/112/EZ;

                           ii.

                           isporuka robe i usluga osobi koja je obvezna plaćati PDV u skladu s člancima od 194. do 197. i članku 199. Direktive 2006/112/EZ.

         Članak 4.
   Ova se Direktiva ne primjenjuje na:

               (a)

               iznose PDV-a koji su prema zakonodavstvu države članice povrata bili neispravno obračunati;

               (b)

               iznose PDV-a koji su bili obračunati za isporuku robe čija isporuka je ili bi mogla biti izuzeta prema članku 138. ili članku 146. stavku 1. točki (b) Direktive 2006/112/EZ.

         Članak 5.
   Svaka država članica vraća svakom poreznom obvezniku koji nema poslovni nastan u državi članici povrata PDV naplaćen za robu i usluge koje su mu isporučili drugi porezni obveznici u toj državi članici ili za uvoz robe u tu državu članicu ako se ta roba i usluge koriste u svrhu sljedećih transakcija:

               (a)

               transakcije navedene u članku 169. stavcima (a) i (b) Direktive 2006/112/EZ;

               (b)

               transakcije osobi koja je obvezna plaćati PDV u skladu s člancima 194. do 197. i članku 199. Direktive 2006/112/EZ kako se primjenjuje u državi članici povrata.

         Ne dovodeći u pitanje članak 6., za potrebe ove Direktive pravo na ulaz povrata poreza određuje se prema Direktivi 2006/112/EZ kako se primjenjuje u državi članici povrata.
   Članak 6.
   Kako bi ispunio uvjete za povrat u državi članici povrata, porezni obveznik koji nema poslovni nastan u državi članici povrata mora provesti transakcije kojima će ostvariti pravo na porezni odbitak u državi članici poslovnog nastana.
   Kada porezni obveznik koji nema poslovni nastan u državi članici povrata u državi članici u kojoj ima poslovni nastan obavlja transakcije koje podliježu pravu na povrat poreza i transakcije koje ne podliježu tom pravu u toj državi članici, država članica povrata vraća samo onaj dio PDV-a koji se vraća u skladu s člankom 5. i koji se pripisuje prethodnim transakcijama u skladu s člankom 13. Direktive 2006/112/EZ kako se primjenjuje u državi članici poslovnog nastana.
   Članak 7.
   Kako bi dobio povrat PDV-a u državi članici povrata, porezni obveznik koji nema poslovni nastan u državi članici povrata naslovljava svoj elektronički zahtjev za povrat na tu državu članicu i podnosi ga državi članici u koji je nastanjen putem elektroničkog portala koji je postavila ta država članica.
   Članak 8.
   1.   Zahtjev za povrat sadrži sljedeće podatke:

               (a)

               ime i punu adresu podnositelja zahtjeva;

               (b)

               adresu za kontakt elektroničkim putem;

               (c)

               opis poslovne djelatnosti podnositelja zahtjeva za koju se isporučuju roba i usluge;

               (d)

               rok za povrat obuhvaćen zahtjevom;

               (e)

               izjavu podnositelja zahtjeva da nije isporučivao nikakvu robu ni usluge koje su se isporučivale u državu članicu povrata tijekom tog razdoblja, osim transakcija navedenih u točkama i. i ii. članka 3. stavka (b);

               (f)

               identifikacijski broj za PDV podnositelja zahtjeva ili porezni broj;

               (g)

               podatke o bankovnom računu uključujući šifre IBAN i BIC.

         2.   Osim podataka navedenih u stavku 1., na svakom se zahtjevu za povrat, za svaku državu članicu povrata i za svaki račun ili uvozni dokument, navode sljedeći podaci:

               (a)

               ime i puna adresa isporučitelja;

               (b)

               osim u slučaju uvoza, identifikacijski broj za PDV ili porezni broj isporučitelja kako su dodijeljeni od strane države članice povrata u skladu s odredbama članaka 239. i 240. Direktive 2006/112/EZ;

               (c)

               osim u slučaju uvoza, prefiks države članice povrata u skladu s člankom 215. Direktive 2006/112/EZ;

               (d)

               datum i broj računa ili uvoznog dokumenta;

               (e)

               oporezivi iznos i iznos PDV-a izražen u valuti države članice povrata;

               (f)

               iznos odbitka PDV-a obračunatog u skladu s člankom 5. i drugim stavkom članka 6. izražen u valuti države članice povrata;

               (g)

               gdje je primjenjivo, dio odbitka izračunan u skladu s člankom 6. izražen kao postotak;

               (h)

               vrsta stečenih roba i usluga opisanih u skladu sa šiframa iz članka 9.

         Članak 9.
   1.   U zahtjevu za povrat vrsta stečene robe i usluga opisuje se sljedećim šiframa:

               1

               =

               gorivo;

               2

               =

               najam prijevoznih sredstava;

               3

               =

               izdatak vezan uz prijevozno sredstvo (izuzev robe i usluga navedenih pod šiframa 1 i 2);

               4

               =

               cestarine i naknade za korištenje cesta;

               5

               =

               putni troškovi, kao što su naknade za taksi i sredstva javnog prijevoza;

               6

               =

               smještaj;

               7

               =

               hrana, piće i ugostiteljske usluge;

               8

               =

               ulaznice za sajmove i izložbe;

               9

               =

               izdatak na luksuzne proizvode, razonodu i zabavu;

               10

               =

               ostalo.

         Ako se upisuje šifra 10, navodi se vrsta isporučene robe i usluga.
   2.   Država članica povrata može od podnositelja zahtjeva zahtijevati da priloži dodatne elektronički šifrirane informacije vezano uz svaku šifru navedenu u stavku 1. u mjeri u kojoj su takve informacije potrebne radi ograničenja prava odbitka poreza prema Direktivi 2006/112/EZ kako se primjenjuje u državi članici povrata ili za provedbu relevantnih izuzeća zaprimljenih od države članice povrata prema člancima 395. ili 396. te Direktive.
   Članak 10.
   Ne dovodeći u pitanje zahtjeve za informacijama prema članku 20., država članica povrata može od podnositelja zahtjeva tražiti da elektroničkim putem podnese kopiju računa ili uvozni dokument uz zahtjev za povrat kada oporezivi iznos na računu ili uvoznom dokumentu iznosi 1 000 EUR ili više ili jednak iznos u nacionalnoj valuti. Kada se račun odnosi na gorivo, prag je 250 EUR ili jednak iznos u nacionalnoj valuti.
   Članak 11.
   Država članica povrata može od podnositelja zahtjeva zahtijevati da priloži opis svoje poslovne djelatnosti koristeći usklađene šifre određene u skladu s drugim podstavkom članka 34.a stavka 3. Uredbe Vijeća (EZ) br. 1798/2003 (6).
   Članak 12.
   Država članica povrata može odrediti koji jezik ili jezike treba koristiti podnositelj zahtjeva za navođenje informacija u zahtjevu za povrat ili mogućih dodatnih informacija.
   Članak 13.
   Ako se, nastavno na podnošenje zahtjeva za povrat, dio poreznog odbitka usklađuje prema članku 175. Direktive 2006/112/EZ, podnositelj zahtjeva vrši ispravak navedenog iznosa ili onog već povraćenog.
   Ispravak se radi u zahtjevu za povrat tijekom kalendarske godine nakon odnosnog razdoblja za povrat ili ako podnositelj zahtjeva ne podnese zahtjev za povrat tijekom te kalendarske godine, podnoseći zaseban zahtjev za povrat putem elektroničkog portala koji je uspostavila država članica poslovnog nastana.
   Članak 14.
   1.   Zahtjev za povrat odnosi se na sljedeće:

               (a)

               kupnju robe ili usluga za koju je izdan račun tijekom razdoblja za povrat, uz uvjet da je obveza plaćanja PDV-a nastala prije ili u vrijeme izdavanja računa ili za koju je obveza plaćanja PDV-a nastala tijekom razdoblja za povrat uz uvjet da je račun za kupnju izdan prije nastanka obveze plaćanja poreza;

               (b)

               uvoz robe tijekom razdoblja za povrat.

         2.   Osim na transakcije navedene u stavku 1., zahtjev za povrat može se odnositi na račune ili uvozne dokumente koji nisu obuhvaćeni prethodnim zahtjevima za povrat, a odnose se na transakcije izvršene tijekom predmetne kalendarske godine.
   Članak 15.
   1.   Zahtjev za povrat podnosi se državi članici nastana najkasnije do 30. rujna kalendarske godine koja slijedi nakon razdoblja povrata. Zahtjev se smatra podnesenim samo ako je podnositelj ispunio sve podatke zahtijevane prema člancima 8., 9. i 11.
   2.   Država članica nastana šalje podnositelju zahtjeva elektroničku potvrdu o primitku bez odgode.
   Članak 16.
   Razdoblje za povrat nije duže od jedne kalendarske godine ni kraće od tri kalendarska mjeseca. Zahtjevi za povrat se, međutim, mogu odnositi na razdoblje kraće od tri mjeseca kada razdoblje predstavlja ostatak kalendarske godine.
   Članak 17.
   Ako se zahtjev za povrat odnosi na razdoblje kraće od jedne kalendarske godine, ali ne kraće od tri mjeseca, iznos PDV-a koji se potražuje u zahtjevu ne može biti manji od 400 EUR ili jednakog iznosa u nacionalnoj valuti.
   Ako se zahtjev za povrat odnosi na razdoblje za povrat u kalendarskoj godini ili ostatku kalendarske godine, iznos PDV-a ne može biti manji od 50 EUR ili jednakog iznosa u nacionalnoj valuti.
   Članak 18.
   1.   Država članica nastana ne prosljeđuje zahtjev državi članici povrata kada se tijekom razdoblja za povrat na podnositelja zahtjeva primjenjuje bilo koja od sljedećih okolnosti u državi članici nastana:

               (a)

               nije porezni obveznik PDV-a;

               (b)

               obavlja samo isporuku robe ili usluga za koje vrijedi izuzeće bez prava odbitka PDV-a plaćenog u prethodnoj fazi u skladu s člancima 132., 135., 136., 371., člancima 374. do 377., člankom 378. stavkom 2. točkom (a), člankom 379. stavkom 2. ili člancima 380. do 390. Direktive 2006/112/EZ ili odredbama kojima se predviđaju jednaka izuzeća sadržanima u Aktu o pristupanju iz 2005.;

               (c)

               potpada u izuzeće za male poduzetnike predviđeno člancima 284., 285., 286. i 287. Direktive 2006/112/EZ;

               (d)

               obuhvaćen je programom paušalnog oporezivanja za poljoprivrednike propisane člancima 296. do 305. Direktive 2006/112/EZ.

         2.   Država članica nastana obavještava podnositelja zahtjeva elektroničkim putem o odluci koju je donijela prema stavku 1.
   Članak 19.
   1.   Država članica povrata obavještava podnositelja zahtjeva bez odgode, elektroničkim putem, o datumu kad je zaprimila zahtjev.
   2.   Država članica povrata obavještava podnositelja zahtjeva o svojoj odluci da odobri ili odbije zahtjev za povrat u roku od četiri mjeseca od kada ga je zaprimila od te države članice.
   Članak 20.
   1.   Kada država članica povrata smatra da nema sve potrebne informacije na temelju kojih bi donijela odluku vezano uz cijeli ili dio zahtjeva za povrat, ona može elektroničkim putem zatražiti dodatne informacije posebno od podnositelja zahtjeva ili od nadležnih tijela države članice nastana unutar četveromjesečnog razdoblja navedenog u članku 19. stavku 2. Kada se dodatne informacije zahtijevaju od nekoga drugog, a ne od podnositelja zahtjeva ili nadležnog tijela države članice, zahtjev se prosljeđuje elektroničkim putem samo ako je takav način dostupan primatelju zahtjeva.
   Prema potrebi, država članica povrata može zatražiti daljnje dodatne informacije.
   Informacije zatražene u skladu s ovim stavkom mogu uključivati podnošenje originala ili kopije odgovarajućeg računa ili uvoznog dokumenta kada država članica povrata ima opravdane sumnje u valjanost ili točnost pojedinog zahtjeva. U tom se slučaju pragovi navedeni u članku 10. ne primjenjuju.
   2.   Državi članici povrata informacije zatražene pod stavkom 1. moraju biti dostavljene u roku jednog mjeseca od dana kada je zahtjev dostavljen primatelju.
   Članak 21.
   Kada država članica povrata zatraži dodatne informacije ona obavještava podnositelja zahtjeva o svojoj odluci da odobri ili odbije zahtjev za povrat u roku od dva mjeseca od primitka zatraženih informacija ili ako nije primila odgovor na svoj zahtjev u roku od dva mjeseca od isteka roka propisanog u članku 20. stavku 2. Međutim, rok raspoloživ za odluku s obzirom na cijeli ili dio zahtjeva za povrat uvijek iznosi najmanje šest mjeseci od dana kad je država članica povrata primila zahtjev.
   Kada država članica povrata zatraži dodatne informacije, ona obavještava podnositelja zahtjeva o svojoj odluci s obzirom na cijeli ili dio zahtjeva za povrat u roku od osam mjeseci od kad je ta država članica primila zahtjev.
   Članak 22.
   1.   Kada se zahtjev za povrat odobri, država članica povrata plaća povrat odobrenog iznosa najkasnije u roku od 10 radnih dana od isteka roka navedenog u članku 19. stavku 2. ili, kada se traže dodatne ili daljnje informacije, do isteka rokova navedenih u članku 21.
   2.   Povrat se isplaćuje u državi članici povrata ili, na zahtjev podnositelja zahtjeva, u bilo kojoj drugoj državi članici. U ovom drugom slučaju država članica povrata odbit će bankovne naknade za prijenos od iznosa koji treba isplatiti podnositelju zahtjeva.
   Članak 23.
   1.   Kada je zahtjev za povrat odbijen u cijelosti ili djelomično, država članica povrata obavještava podnositelja zahtjeva o svojoj odluci zajedno s razlozima za odbijanje.
   2.   Žalbe protiv rješenja o odbijanju zahtjeva za povrat podnositelj zahtjeva može podnijeti nadležnim tijelima države članice povrata u oblicima i u rokovima propisanima za žalbe u slučaju zahtjeva za povrat osoba koje imaju poslovni nastan u toj državi članici.
   Ako se prema nacionalnom zakonodavstvu države članice povrata izostanak donošenja odluke vezano uz zahtjev za povrat, u rokovima određenima u ovoj Direktivi, ne smatra ili kao odobrenje ili kao odbijanje, svi upravni ili sudski postupci koji su poreznom obvezniku s poslovnim nastanom u toj državi članici dostupni u toj situaciji jednako će biti dostupni i podnositelju zahtjeva. Ako takvi postupci nisu dostupni, izostanak donošenja odluke vezano uz zahtjev za povrat u tim rokovima znači da se zahtjev smatra odbijenim.
   Članak 24.
   1.   Kada je povrat ostvaren na prijevaran ili drukčije nepravilan način, nadležno tijelo u državi članici povrata izravno pokreće postupak naplate krivo uplaćenih iznosa kao i kazni i kamata nametnutih u skladu s postupkom primjenjivim u državi članici povrata, ne dovodeći u pitanje odredbe o uzajamnoj pomoći za naplatu PDV-a.
   2.   U slučaju upravne kazne ili kamate koja je određena ali nije plaćena, država članica povrata može obustaviti bilo koji daljnji povrat predmetnom poreznom obvezniku do visine neplaćenog iznosa.
   Članak 25.
   Država članica povrata uzima u obzir kao smanjenje ili povećanje iznosa povrata svaku ispravku vezano uz prethodni zahtjev za povrat u skladu s člankom 13. ili, u slučaju podnošenja zasebnog zahtjeva za povrat, u obliku zasebnog plaćanja ili naplate.
   Članak 26.
   Država članica povrata plaća kamate podnositelju zahtjeva na iznos povrata koji treba platiti ako je povrat plaćen nakon najkasnijeg dana plaćanja prema članku 22. stavku 1.
   Ako podnositelj zahtjeva ne podnese dodatne ili daljnje informacije koje je tražila država članica povrata u određenom roku, prvi se stavak ne primjenjuje. On se također ne primjenjuje dok država članica povrata ne primi dokumente koji se šalju elektronički u skladu s člankom 10.
   Članak 27.
   1.   Kamate se obračunavaju od dana nastavno na zadnji dan za plaćanje povrata sukladno članku 22. stavku 1. do dana dok povrat nije zaista plaćen.
   2.   Kamatne su stope jednake kamatnoj stopi primjenjivoj za povrate PDV-a poreznim obveznicima s nastanom u državi članici povrata prema nacionalnom zakonodavstvu te države članice.
   Ako se prema nacionalnom zakonodavstvu ne plaćaju kamate za povrate poreza poreznim obveznicima s nastanom, plative kamate jednake su naplati kamate ili jednakovrijednoj naplati koju primjenjuje država članica povrata za zakašnjela plaćanja PDV-a poreznih obveznika.
   Članak 28.
   1.   Ova se Direktiva primjenjuje na zahtjeve za povrat podnesene nakon 31. prosinca 2009.
   2.   Direktiva 79/1072/EEZ stavlja se izvan snage s učinkom od 1. siječnja 2010. Međutim, njezine se odredbe nastavljaju primjenjivati na zahtjeve za povrat podnesene prije 1. siječnja 2010.
   Upućivanja na Direktivu stavljenu izvan snage smatraju se upućivanjima na ovu Direktivu, osim kod zahtjeva za povrat podnesenih prije 1. siječnja 2010.
   Članak 29.
   1.   Države članice donose zakone i druge propise potrebne za usklađivanje s ovom Direktivom s učinkom od 1. siječnja 2010. One o tome odmah obavješćuju Komisiju.
   Kada države članice donose takve odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 30.
   Ova Direktiva stupa na snagu na dan objave u Službenom listu Europske unije.
   Članak 31.
   Ova je Direktiva upućena državama članicama.

      Sastavljeno u Bruxellesu 12. veljače 2008.

            Za Vijeće

            Predsjednik

         A. BAJUK

      (1)  SL C 285 E, 22.11.2006., str. 122.

      (2)  SL C 28, 3.2.2006., str. 86.

      (3)  SL L 331, 27.12.1979., str. 11. Direktiva kako je zadnje izmijenjena Direktivom 2006/98/EZ (SL L 363, 20.12.2006., str. 129.).

      (4)  SL L 347, 11.12.2006., str. 1. Direktiva kako je zadnje izmijenjena Direktivom 2007/75/EZ (SL L 346, 29.12.2007., str. 13.).

      (5)  SL C 321, 31.12.2003., str. 1.

      (6)  SL L 264, 15.10.2003., str. 1.